ᱚᱢᱟᱨ ᱠᱟᱨᱟᱢᱤ

ᱚᱢᱟᱨ ᱠᱟᱨᱟᱢᱤ (ᱤᱝᱨᱟᱹᱡᱤᱺ Omar Abdul Hamid Karami; ᱟᱨᱟᱵᱤᱠ: عمر عبد الحميد كرامي‎; ᱗ ᱥᱮᱯᱴᱮᱢᱵᱚᱨ ᱑᱙᱓᱔- ᱑ ᱡᱟᱱᱩᱣᱟᱨᱤ ᱒᱐᱑᱕) ᱫᱚ ᱞᱮᱵᱟᱱᱚᱱ ᱫᱤᱥᱚᱢ ᱨᱮᱱ ᱒᱙ ᱟᱹᱱᱤᱡ ᱢᱟᱨᱟᱝ ᱢᱚᱱᱛᱨᱤᱭᱮ ᱛᱟᱦᱮᱸᱠᱟᱱᱟ, ᱚᱠᱚᱭ ᱫᱚ ᱵᱟᱨᱭᱟ  ᱵᱮᱜᱟᱨ ᱵᱮᱜᱟᱨ ᱠᱟᱹᱢᱤ ᱱᱟᱝ ᱨᱮᱭᱟᱜ ᱫᱟᱭᱤᱠ ᱵᱷᱟᱨᱮ ᱦᱟᱢᱮᱴ ᱞᱮᱫᱟ ᱾ ᱩᱱᱤ ᱫᱚ ᱯᱟᱹᱦᱤᱞ ᱫᱷᱟᱣ ᱞᱟᱹᱜᱤᱫ ᱒᱔ ᱰᱤᱥᱮᱢᱵᱚᱨ ᱑᱙᱙᱐ ᱥᱮᱨᱢᱟ ᱨᱮ ᱢᱟᱨᱟᱝ ᱢᱚᱱᱛᱨᱤᱭᱮ ᱦᱩᱭ ᱞᱮᱱᱟ, ᱥᱟᱞᱤᱢ ᱟᱞ-ᱦᱚᱥ  ᱛᱟᱭᱚᱢ ᱩᱱᱤ ᱫᱚ ᱢᱮᱹᱭ ᱑᱙᱙᱒ ᱥᱮᱨᱢᱟ ᱦᱟᱹᱵᱤᱡ ᱢᱟᱨᱟᱝ  ᱢᱚᱱᱛᱨᱤ ᱞᱮᱠᱟ ᱛᱮᱭᱮ ᱛᱟᱦᱮᱸᱠᱟᱱᱟ, ᱟᱨ ᱤᱱᱟᱹ ᱛᱟᱭᱱᱚᱢ ᱫᱚ ᱫᱟᱹᱭᱤᱠᱮ ᱡᱟᱢᱟᱹ ᱠᱟᱫᱟ ᱪᱮᱫᱟᱜ ᱥᱮ ᱩᱱᱤ ᱫᱚ ᱠᱟᱹᱣᱰᱤ ᱟᱹᱨᱤ ᱵᱟᱭ ᱰᱟᱱᱴᱟᱣ ᱫᱟᱲᱮᱭᱟᱜ ᱛᱮ ᱾ ᱫᱚᱥᱟᱨ ᱫᱷᱟᱣ ᱩᱱᱤ ᱫᱚ ᱚᱠᱴᱚᱵᱚᱨ ᱒᱐᱐᱔ ᱠᱷᱚᱱ ᱮᱯᱨᱤᱞ ᱒᱐᱐᱕ ᱥᱮᱨᱢᱟ ᱦᱟᱹᱵᱤᱡ ᱞᱮᱵᱟᱱᱚᱱ ᱨᱮᱱ ᱢᱟᱨᱟᱝ ᱢᱚᱱᱛᱨᱤ ᱨᱮᱭᱟᱜ ᱫᱟᱭᱤᱠ ᱵᱷᱟᱨᱮ ᱜᱚᱜ ᱞᱮᱫᱟ ᱾
ᱮᱛᱚᱦᱚᱵ ᱡᱤᱭᱚᱱ
ᱠᱟᱨᱟᱢᱤ ᱫᱚ ᱗ ᱥᱮᱯᱴᱮᱢᱵᱚᱨ ᱑᱙᱓᱔ ᱢᱟᱹᱦᱤᱛ ᱨᱮᱭᱮ ᱡᱟᱱᱟᱢ ᱞᱮᱱᱟ, ᱞᱮᱵᱟᱱᱚᱱ ᱫᱤᱥᱚᱢ ᱨᱮᱭᱟᱜ ᱱᱚᱣᱨᱤ ᱱᱟᱝᱜᱽᱨᱟᱦᱟ ᱥᱩᱨ ᱨᱮᱭᱟᱜ ᱛᱨᱤᱯᱚᱞᱤ ᱧᱩᱛᱩᱢᱟᱱ ᱡᱟᱭᱜᱟ ᱨᱮ ᱾ ᱩᱱᱤ ᱨᱮᱱ ᱟᱯᱟᱛ ᱛᱮᱫ ᱟᱜ ᱧᱩᱛᱩᱢ ᱫᱚ ᱛᱟᱦᱮᱸᱠᱟᱱᱟ ᱟᱵᱽᱫᱩᱞ ᱦᱟᱢᱤᱫᱽ ᱠᱟᱨᱟᱢᱤ ᱾ ᱩᱱᱠᱚᱣᱟᱜ ᱜᱷᱟᱨᱚᱧᱡᱽ ᱫᱚ ᱢᱤᱫ ᱥᱩᱱᱱᱤ ᱢᱩᱥᱞᱤᱢ ᱜᱟᱛᱟᱠ ᱨᱮᱱ ᱠᱚ ᱛᱟᱦᱮᱸᱠᱟᱱᱟ ᱾ ᱩᱱᱤ ᱫᱚ ᱢᱟᱨᱮ ᱢᱟᱨᱟᱝ ᱢᱚᱱᱛᱨᱤ ᱟᱨ ᱯᱷᱩᱨᱜᱟᱹᱞ ᱵᱤᱨᱵᱟᱱᱴᱟ ᱟᱵᱽᱫᱩᱞ ᱦᱟᱢᱤᱫᱽ ᱠᱟᱨᱟᱢᱤ ᱨᱮ ᱢᱟᱨᱟᱝᱤᱡ ᱠᱚᱲᱟᱭ ᱛᱟᱦᱮᱸᱠᱟᱱᱟ ᱾ ᱩᱱᱤ ᱫᱚ ᱤᱨᱟᱹᱞ ᱫᱷᱟᱣ ᱟᱨᱟᱵᱽ ᱡᱟᱛᱤᱭᱚᱛᱟᱵᱟᱹᱫᱤ ᱢᱟᱨᱟᱝ ᱢᱚᱱᱛᱨᱤ ᱟᱨ ᱢᱟᱨᱟᱝ ᱞᱮᱵᱟᱱᱚᱱ ᱨᱮᱱ ᱨᱟᱡᱽ ᱱᱮᱛᱟ ᱨᱟᱥᱤᱫᱽ ᱠᱟᱨᱟᱢᱤ ᱨᱮᱱ ᱵᱚᱭᱦᱟᱭ ᱛᱟᱦᱮᱸᱠᱟᱱᱟ, ᱚᱠᱚᱭ ᱫᱚ ᱑᱙᱘᱗ ᱥᱮᱨᱢᱟ ᱨᱮ ᱜᱚᱡ ᱞᱮᱫᱮ| ᱚᱢᱟᱨ ᱠᱟᱨᱟᱢᱤ ᱫᱚ ᱟᱹᱱ-ᱟᱹᱨᱤ ᱥᱟᱛᱷᱟᱢ ᱨᱮ ᱰᱤᱜᱽᱨᱤ ᱦᱟᱢᱮᱴ ᱞᱮᱰᱟ, ᱚᱠᱟ ᱫᱚ ᱩᱱᱤ ᱑᱙᱕᱖ ᱥᱮᱨᱢᱟ ᱨᱮ ᱠᱟᱭᱨᱚ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱠᱷᱚᱱᱮ ᱦᱟᱢᱮᱴ ᱞᱮᱫ ᱾

ᱠᱮᱨᱤᱭᱟᱨ
ᱠᱟᱨᱟᱢᱤ ᱵᱟᱨ ᱞᱮᱠᱟ ᱛᱮᱭᱮ ᱠᱟᱹᱢᱤ ᱠᱟᱱ ᱛᱟᱦᱮᱸᱱᱟ ᱢᱤᱫ ᱫᱚ ᱩᱠᱤᱞ ᱟᱨᱢᱤᱫ ᱵᱮᱯᱟᱭᱤᱭᱟᱹ ᱞᱮᱠᱟ ᱛᱮ| ᱑᱙᱘᱙ ᱥᱮᱨᱢᱟ ᱨᱮ, ᱩᱱᱤ ᱫᱚ ᱥᱮᱪᱮᱫ ᱢᱚᱱᱛᱨᱤ ᱞᱮᱠᱟ ᱛᱮᱠᱚ ᱵᱟᱦᱟᱞ ᱞᱮᱫᱮᱭᱟ, ᱟᱨ ᱒᱔ ᱱᱚᱵᱮᱢᱵᱚᱨ ᱑᱙᱙᱐ ᱢᱟᱹᱦᱤᱛ ᱨᱮ ᱫᱚ ᱢᱟᱨᱟᱝ ᱢᱚᱱᱛᱨᱤ ᱞᱮᱠᱟ ᱛᱮ| ᱩᱱᱤ ᱫᱚ ᱢᱟᱨᱟᱝ ᱢᱚᱱᱛᱨᱤ ᱨᱮᱭᱟᱜ ᱫᱟᱭᱤᱠ ᱵᱦᱟᱨ ᱑᱙᱙᱒ ᱥᱮᱨᱢᱟ ᱨᱮᱭᱟᱜ ᱢᱮᱹᱭ ᱪᱟᱱᱫᱚ ᱦᱟᱹᱵᱤᱡ-ᱮ ᱠᱟᱹᱢᱤ ᱞᱮᱫᱟ, ᱛᱟᱭᱚᱢ ᱛᱮ ᱫᱚᱭ ᱡᱤᱢᱟᱹ ᱠᱟᱫᱟ ᱪᱮᱫᱟᱜ ᱥᱮ ᱩᱱ ᱚᱠᱛᱚ ᱟᱢᱮᱨᱤᱠᱟ ᱨᱮᱭᱟᱜ ᱰᱚᱞᱟᱨ ᱡᱚᱠᱷᱟ ᱨᱮ ᱞᱮᱵᱟᱱᱚᱱ ᱯᱟᱣᱩᱱᱰ ᱟᱹᱢᱤ ᱠᱚᱢᱟᱣ ᱞᱮᱱᱟ ᱟᱨ ᱱᱮ-ᱦᱚᱲ ᱠᱚ ᱰᱟᱦᱟᱨ ᱟᱱᱫᱚᱲ ᱨᱮᱠᱚ ᱯᱷᱮᱰ ᱞᱮᱱᱟ ᱾ ᱠᱟᱨᱟᱢᱤ ᱫᱚ ᱑᱙᱙᱑ ᱥᱮᱨᱢᱟ ᱟᱡ ᱫᱟᱫᱟ ᱜᱚᱡ ᱛᱟᱭᱚᱢ ᱛᱨᱤᱯᱚᱞᱤ ᱠᱷᱚᱱ ᱥᱟᱥᱝᱥᱚᱫᱽ ᱞᱮᱠᱟ ᱛᱮᱠᱚ ᱵᱟᱪᱷᱱᱟᱣ ᱞᱮᱫᱮᱭᱟ ᱾ ᱛᱟᱭᱚᱢ ᱛᱮ ᱟᱨᱦᱚᱸ ᱒᱐᱐᱔ ᱥᱮᱨᱢᱟ ᱨᱮ ᱨᱟᱯᱷᱤᱠ ᱦᱟᱨᱤᱨᱤ ᱨᱤᱡᱟᱭᱤᱱ ᱛᱟᱭᱚᱢ ᱥᱚᱨᱠᱟᱨᱮ ᱵᱟᱱᱫᱷᱟᱣ ᱞᱮᱫᱟ ᱾
ᱵᱟᱦᱨᱮ ᱡᱚᱱᱚᱲ

ᱥᱟᱹᱠᱷᱭᱟᱹᱛ

ᱛᱷᱚᱠ:ᱡᱤᱭᱚᱱ
ᱛᱷᱚᱠ:ᱨᱟᱡᱱᱮᱛᱟ